ให้ออก สวป. เหล่าหลวง ลอบขนพะยูง
ผบก.ภ.จ.บึงกาฬ เต้น ทำเรื่องเสนอ ผบช.ภ.4 มีคำสั่งให้ สวป.สภ.เหล่าหลวง ออกจากราชการไว้ก่อน หลังถูกเจ้าหน้าที่ป่าไม้บุกรวบขณะขนไม้พะยูง 12 ท่อน/เหลี่ยม ลงจากรถปิกอัพเตรียมขนขึ้นเรือส่งข้ามไปฝั่งลาว ขณะที่ สวป.ค้าไม้เถื่อนสิ้นสภาพถูกควบคุมตัวในห้องขัง ไม่ได้รับการประกันตัว ให้การปฏิเสธ ขอไปให้การชั้นศาล,ผู้การบึงกาฬเสนอให้ออก สวป.ลักลอบขนไม้พะยูงรายนี้ เปิดเผยขึ้นเมื่อบ่ายโมง วันที่ 3 พ.ค. พ.ต.อ.ชวิศ ศรีจันทร์ รอง ผบก.ภ.จ.บึงกาฬ เปิดเผยกรณี พ.ต.ท.ธาราวรรษ เคลือภักดี อายุ 50 ปี สวป.สภ.เหล่าหลวง จ.บึงกาฬ ถูกจับขณะร่วมกับ นายมนตรี ลาผม อายุ 40 ปี ลักลอบขนไม้พะยูง 12 ท่อน/เหลี่ยม ปริมาณ 0.187 ลูกบาศก์เมตร เตรียมขนลงเรือริมแม่น้ำโขงบ้านท่าดอกคำ หมู่ 1 ต.ท่าดอกคำ อ.บึงโขงหลง จ.บึงกาฬ เมื่อบ่ายวันที่ 2 พ.ค.ที่ผ่านมา ว่า พ.ต.ท.ธาราวรรษ ถูกควบคุมตัวอยู่ที่ห้องควบคุม สภ.เหล่าหลวง และไม่ให้ประกันตัว หลังถูกจับกุมไม่ได้ให้ปากคำที่เป็นประโยชน์กับคดี โดยให้การปฏิเสธจะขอไปให้การชั้นศาล ซึ่งเป็นสิทธิของผู้ต้องหา,รอง ผบก.ภ.จ.บึงกาฬ กล่าวต่อว่า หลังเกิดเหตุ พ.ต.ท.บัญญัติ สุริยกาญจน์ รักษาราชการแทน สวญ.สภ.เหล่าหลวง รายงานเหตุให้ พล.ต.ต.สุภลักษณ์ วรรณฤกษ์งาม ผบก.ภ.จ.บึงกาฬ ซึ่ง พล.ต.ต.สุภลักษณ์ ได้ทำเรื่องเสนอ พล.ต.ท.บุญเลิศ ใจประดิษฐ ผบช.ภ.4 ขอให้ พ.ต.ท.ธาราวรรษ เคลือภักดี สวป.สภ.เหล่าหลวง ออกจากราชการไว้ก่อน พร้อมกับตั้งกรรมการสอบสวนเอาผิดทางวินัยด้วย,สำหรับเหตุการณ์จับตำรวจลักลอบขนไม้พะยูงครั้งนี้ เกิดเหตุขึ้นเมื่อบ่ายวันที่ 2 พ.ค.ที่ผ่านมา เจ้าหน้าที่ชุดปฏิบัติการพิเศษที่ 1 (ชุดพญาเสือ) พนักงานสนับสนุนการป้องกันและปราบปรามที่ 2 (ภาคตะวันออกเฉียงเหนือ) ขับรถยนต์ผ่านป้อมยามอาสาเฝ้าระวังบ้านท่าดอกคำ พบรถปิกอัพโตโยต้า สีขาว ทะเบียน บพ 7798 สกลนคร ขับหนีไปทางทิศใต้ ไล่ตามไปกระทั่งพบรถจอดริมแม่น้ำโขง คนขับคือ พ.ต.ท.ธาราวรรษ ขนไม้พะยูงลงมาวางข้างรถ 5 ท่อน มีไม้พะยูงอยู่ที่กระบะท้ายอีก 1 ท่อน,ตรวจค้นในห้องโดยสารพบไม้พะยูงอีก 6 ท่อน มีนายมนตรีนั่งอยู่เบาะข้างคนขับ นอกจากนี้ ยังพบเรือหาปลาติดเครื่องยนต์จอดอยู่ใกล้กัน คาดว่าเป็นเรือที่รอบรรทุกไม้พะยูงขนข้ามแม่น้ำโขงไปฝั่งลาว เจ้าหน้าที่แสดงตัวเข้าจับกุม พ.ต.ท.ธาราวรรษ กับพวก ไว้ได้ ส่วนเรือลำดังกล่าวหนีข้ามฝั่งไปได้ ประสาน นายทรัพย์สิน จงดี หัวหน้าหน่วยป้องกันรักษาป่าที่ นค.4 (เซกา) ร่วมตรวจสอบ คุมตัว พ.ต.ท.ธาราวรรษ กับพวก ดำเนินคดีในข้อหาร่วมกันมีไม้พะยูงแปรรูปไว้ในครอบครองโดยไม่ได้รับอนุญาต และกระทำผิด พ.ร.บ.ศุลกากร มาตรา 27 แต่ทั้ง 2 คนได้ให้การปฏิเสธ
ผบก.ภ.จ.บึงกาฬ เต้นทำเรื่องเสนอ ผบช.ภ.4 มีคำสั่งให้ สวป.สภ.เหล่าหลวง ออกจากราชการไว้ก่อน หลังถูกเจ้าหน้าที่ป่าไม้บุกรวบขณะขนไม้พะยูง 12 ท่อน/เหลี่ยม ลงจากรถปิกอัพเตรียมขนขึ้นเรือส่งข้ามไปฝั่งลาว
ออกจากราชการ,ไม้พะยูงแปรรูป,ลักลอบ,จับ,ค้าไม้พะยูง,จับคาหนังคาเขา,ตร.,พันตำรวจโท,พ.ต.ท.,สวป.,บึงกาฬ,สภ.เหล่าหลวง,บึงโขงหลง,บ้านท่าดอกคำ,แม่น้ำโขง,ประเทศเพื่อนบ้าน,ปฏิเสธทุกข้อกล่าวหา,ข่าว,ไทยรัฐออนไลน์,ข่าวสังคม,ภูมิภาค